b"\n_START_ARTICLE_\nGranny Smith\n_START_SECTION_\nZgodovina\n_START_PARAGRAPH_\nSorta izvira iz Avstralije (Eastwood, New South Wales). Odkrila jo je Maria Ann Smith ki se je preselila v to okro\xc5\xbeje iz Beckley-a, East Sussex leta 1838 z mo\xc5\xbeem Thomasom. Skupaj sta kupila majhen sadovnjak in za\xc4\x8dela gojiti sadje. Maria Ann je rodila veliko otrok in postala pomembna osebnost v svojem okro\xc5\xbeju in si v nadaljnjih letih prislu\xc5\xbeila vzdevek 'Granny' Smith. _NEWLINE_Izvor jabolka Granny Smith je bil dokumentiran, vendar pa prvi opis ni bil objavljen vse do leta 1924. V tem letu je revija Farmer and Settlet objavila zgodbo lokalnega zgodovinarja, ki je intervjuval dva mo\xc5\xa1ka, ki sta poznala Marie. Eden od njiju se je spominjal da je bil v letu 1868 (ko je bil star 12 let) njegov o\xc4\x8de povabljen na Smith-ovo kmetijo, da si ogleda sadike, ki so naklju\xc4\x8dno vzklile v bli\xc5\xbeine potoka. Marie Ann je tam med praprotjo zavrgla ostanke francoske vrste divjega jabolka, ki je bila vzgojena v Tasmaniji. Druga zgodba pravi, da je Maria testirala divja jabolka pri kuhanju pri tem pa je sredico jabolka vrgla skozi okno. Pod okensko polico je nato vzklila nova sorta jabolk. Po tem se je odlo\xc4\x8dila, da bo za\xc4\x8dela sama na svoji posesti \xc5\xa1iriti glas o novi vrsti jabolk, saj je ugotovila, da so dobre tako za kuhanje, kot tudi za splo\xc5\xa1no u\xc5\xbeivanje._NEWLINE_Nekaj let po njenem odkritju, leta 1870 je Marie Ann umrla. Njeno delo pa je bilo opa\xc5\xbeeno s strani lokalnih gojiteljev sadja. Edward Gallard je bil eden teh gojiteljev sadja, ki je obse\xc5\xbeno sadil jablane vrste granny Smith na svoji posesti in tudi kupil Smith-ovo kmetijo leta 1876, ko je Thomas umrl. Gallard je bil pri lokalnem ogla\xc5\xa1evanju jabolk uspe\xc5\xa1en, vendar pa mu ni uspelo pridobiti zanimanja \xc5\xa1ir\xc5\xa1e javnosti vse do leta 1890. Tega leta je jabolko dobilo nagrado za najbolj\xc5\xa1o vrsto jabolka za kuhanje pod imenom 'Granny Smith's Seedling'._NEWLINE_Svetovno prepoznavnost si je sorta jabolka prislu\xc5\xbeila z lastnostjo, da sade\xc5\xbe lahko oberemo \xc5\xbee marca ( Avstralija\xc2\xa0!), shranjujemo pa ga lahko vse do novembra ( Avstralija\xc2\xa0!). Zaradi dolgega roka trajanja so jabolka lahko izva\xc5\xbeali tudi v daljne kraje skoraj preko celega leta. V ogromnih koli\xc4\x8dinah so vrsto izva\xc5\xbeali po prvi svetovni vojni in do leta 1975 je bilo 40% pridelka avstralskih jabolk prav vrste Granny Smith.\n_START_SECTION_\nLastnosti\n_START_PARAGRAPH_\nJabolka Granny Smith so svetlo zelene barve. Pogosto se uporabljajo za pe\xc4\x8denje pit, lahko jih u\xc5\xbeivamo tudi surove._NEWLINE_Vrsto je la\xc5\xbeje shranjevati kot ostale vrste jabolk in prav ta dejavnik je mo\xc4\x8dno vplival na uspeh pri izva\xc5\xbeanju na tuje trge. Dolga obstojnost jabolk je mogo\xc4\x8da predvsem zaradi nizke vsebnosti etilena in v pravih pogojih je jabolka mo\xc5\xbeno shranjevati tudi po celo leto. Sorta bolje uspeva na obmo\xc4\x8djih kjer so zime milej\xc5\xa1e in ima sade\xc5\xbe dalj \xc4\x8dasa da zori. Jabolka je potrebno shranjevati pri nizkih temperaturah.\n_START_SECTION_\nKoristi za zdravje\n_START_PARAGRAPH_\nGranny Smith je ena izmed vrst jabolk, ki je bogata z antioksidanti in vsebuje tudi najvi\xc5\xa1jo koncentracijo fenolov med vsemi sortami jabolk. Jabolko ima nizko kalori\xc4\x8dno vrednost in visoko vsebnost prehranskih vlaknin in kalija. Zaradi tega ga pogosto priporo\xc4\x8dajo pri raznih shuj\xc5\xa1evalnih dietah."